1Kiniko tantang parkaro pam-barian-pambarian nan diba-rikan dek Roh Allah. Tantang parka-ro itu, ambo niyo supayo angkau bi mangatawui nan sabananyo. 2Cubo-lah kana, baraso pado wakatu angkau alun tawu jo Tuhan, angkau tapanga-ruah untuak ma-ikuik-i barhalo nan indak bisa mangecek. 3Angkau musti tawu, baraso urang nan dipimpin dek Roh Allah, indak ka bisa doh manga-tokan, ”Takutuaklah Isa!” Baitu pu-lo, indak ka surang juwo doh urang, nan ka bisa mangatokan, ”Isa Alma-sih-lah Tuhan!” jikok urang tu indak dipimpin dek Roh Allah. 4Ado bamacam-macam pambarian dari Roh Allah, tapi, kasadonyo tu di-barikan dek Roh nan Ciyek tu juwo. 5Ado bamacam-macam karajo untuak malayani Tuhan, tapi, Tuhan nan di-layani tu, Tuhan nan Ciyek tu juwo! 6Ado babagai-bagai caro mangarajo-kan karajo Tuhan, tapi, nan mambari-kan kakuatan untuak itu kabake sati-yok urang, adolah Allah nan Ciyek tu juwo. 7Untuak kabaiakkan kito kasa-donyo, Roh Allah bakarajo di satiyok urang, jo sacaro sandiri-sandiri. 8Ka-bake nan surang, Roh tu mambarikan kamampuan, untuak mangecek jo sa-caro bijaksano. Kabake nan lain, Roh nan itu juwo, mambarikan kamam-puan untuak manarangkan tantang Allah. 9Roh nan Ciyek tu juwo, mam-barikan kabake urang nan surang lai, kamampuan nan luwa biaso untuak ba-iman kabake Isa Almasih; sadangkan kabake nan lain, Roh tu mambarikan kuwaso, untuak mancegakkan urang. 10Kabake nan surang, dibarikan ku-waso untuak mampabuwek mukjizat, sarato kabake nan lain, dibarikan ka-mampuan untuak ma-agiah tawu saga-lo rancana Allah. Kabake nan lain pu-lo, Roh tu mambarikan kamampuan, untuak bisa mampabesohkan, nama pambarian nan dari Roh Allah, sarato nama nan indak. Ado nan dibarikan kamampuan, untuak mangecek jo ba-bagai-bagai bahaso nan ganjie, sarato ado pulo nan dibarikan kamampuan, untuak manarangkan arati, bahaso-bahaso nan ganjie tu. 11Kasadonyo tu dikarajokan dek Roh nan Ciyek tu juwo; satiyok-tiyok urang dibari pam-barian nan tasandiri, manuruik ka-inginan Roh nan mambari. 12Isa Almasih adolah ibaraik tubuah manusia; tubuah tu hanyo ciyek, tapi banyak angguato. Kasadonyo angguato tu, biyapun banyak, tapi marupokan ciyek tubuah. 13Baitu pulo kito kasa-donyo, biya urang Yahudi, atau pun nan indak urang Yahudi, budak-budak, atau pun urang-urang maradeka; kito kasadonyo lah dipamandikan dek Roh nan Ciyek tu juwo, supayo kito dijadi-kan Ciyek di tubuah Isa Almasih tu. Kito kasadonyo, lah mangalami pulo Roh nan Ciyek tu sapanuahnyo. 14Dek karano, tubuah tu sandiri, indak Ciyek angguato sajo doh, tapi, banyak angguatonyo. 15Jikok kaki bakato, ”Dek karano ambo ko indak tangan, mako, ambo indak doh tama-suak tubuah.” Apokoh iyo, kaki indak tamasuak tubuah? 16Nan jikok tali-ngo bakato, ”Dek karano ambo ko in-dak mato, mako, ambo ko indak doh tamasuak tubuah.” Apokoh iyo, tali-ngo indak tamasuak tubuah? 17Kok santano tubuah tu kaciyek-annyo ado-lah mato, baa caronyo tubuah tu ka dapek mandanga? Atau, jikok kaci-yek-annyo tubuah tu hanyo talingo, baa pulo caronyo tubuah tu ka dapek mambauni? 18Tapi, Allah nan lah ma-nampaikkan kasadonyo angguato tu di tubuah. Satiyok-tiyok angguato, di-tampaikkan di tampaiknyo dek Allah manuruik kahandak Baliau. 19Jikok kasadonyo hanyo ciyek angguato sa-jo, dimanyo nan dinamokan tubuah? 20Batua banyak angguato, tapi, ha-nyo ciyek tubuah. 21Dek karano itu, mato indak da-pek doh bakato kabake tangan, ”Am-bo indak mamaralukan angkau!” atau, kapalo bakato kabake kaki, ”Ambo indak mamaralukan angkau!” 22Ma-lahan angguato-angguato tubuah nan di-anggauk lamah, itulah nan sangaik kito paralukan; 23baitu pulo, anggu-ato-angguato tubuah, nan kito ang-gauk indak baitulah ba-arago, malahan itulah nan musti labiah kito aragowi. Angguato-angguato tubuah nan kali-yatan indak elok, malah labiah kito paratikan. 24Angguato-angguato tu-buah nan lah kaliyatan elok, indak mamaralukan paratian kito doh. Allah lah manyusun tubuah kito, bakcando nan kiniko, sainggo angguato-anggu-ato nan kurang ba-arago, itu nan la-biah di-aragowi. 25Jo caro nan baitu, tubuah tu indak tabagi-bagi; satiyok-tiyok angguato samo-samo mampa-ratikan. 26Jikok ado angguato nan sansaro, mako, kasadonyo angguato nan lain sato pulo sansaro; jikok ado angguato nan dipuji, mako, kasado-nyo angguato nan lainnyo, sato pu-lo basukocito. 27Angkau kasadonyo adolah tubuah Isa Almasih, sarato satiyok-tiyok ang-kau adolah angguato dari tubuah tu. 28Baitu pulo, Allah lah manataukkan babarapo urang dalam jamaat: Nan partamu rasul-rasul; nan kaduwo na-bi-nabi, nan katigo guru-guru, sudah tu, urang-urang nan dibari kamampu-an untuak mampabuwek sagalo mukji-zat, kamudian, urang-urang nan diba-ri kamampuan untuak mancegakkan urang, atau untuak nan ka manolong urang, atau untuak nan ka mamim-pin, atau pun untuak nan ka mange-cek jo babagai-bagai bahaso nan ganjie. 29Inyo tu indak doh kasadonyo rasul, atau nabi, atau pun guru. Indak kasa-donyo nan mampunyoi kamampuan untuak mambuwek mukjizat, 30atau untuak mancegakkan urang, atau un-tuak mangecek jo babagai bahaso nan ganjie, atau untuak ma-aratikan ba-haso-bahaso nan ganjie tu. 31Dek ka-rano itu, andaklah angkau ba-usawo sungguah-sungguah, untuak manda-pekkan kamampuan-kamampuan nan paliang utamu. Tapi, ambo ka manunjuakkan kabake angkau, jalan nan paliang elok.
min_Latn